google/wiki40b huggingface dataset:
Rusa kesturi

Sifat

Rusa kesturi menyerupai rusa kecil yang bersusuk badan pendek dan gempal, serta kaki belakang yang lebih panjang berbanding kaki hadapannya. Rusa kesturi berukuran 80-100 cm panjang, 50-70 cm tinggi hingga paras bahu, dan 7–17 kg berat. Kaki rusa kesturi sesuai untuk memanjat rupa bumi yang kasar. Rusa kesturi tidak bertanduk, namun yang jantan ada gigi taring atas yang bersar umpama taring lengkung. Formula pergigiannya seiras dengan rusa sebenar, iaitu:Upper: 0.1.3.3 / Lower: 3.1.3.3
Kelenjar kesturi hanya terdapat pada rusa kesutri jantan dewasa, iaitu dalam pundi yang terletak di antara alat kelamin dan pusatnya, barangkalinya dirembeskan untuk menarik pasangan betina.
Rusa kesturi ialah haiwan maun yang tinggal dalam persekitaran hutan berbukit-bukau yang agak berjauhan dari penempatan manusia. Seperti rusa sebenar, rusa kesturi biasanya memakan daun, bunga dan rumput, dan juga sedikit lumut dan liken. Rusa kesturi ialah haiwan bersendirian yang meninggalkan bau dengan kelenjar kaudanya untuk menandakan wilayahnya. Rusa kesturi yang segan-silu ini berjaga pada waktu malam atau senja.
Pada musim mengawan, rusa kesturi jantan meninggalkan wilayahnya untuk merebut pasangan dengan gadingnya sebagai senjata. Rusa kesturi betina melahirkan seekor anak selepas bunting 150-180 hari. Anak rusa kesturi yang baru lahir amat kecil dan tidak boleh bergerak-gerak untuk bulan pertama hidupnya, itupun senang untuk menyorokkan diri dari pemangsa.
.gd

.gd ialah domain peringkat tinggi kod negara Internet untuk Grenada.
Virus 666

Kemunculan virus

Kehadiran virus itu dapat dikesan pada pemacu utama C (C Drive) melalui fail internet bertajuk HELP.ME!!.html . Jika fail itu dibuka, satu fail lain lagi akan muncul pada skrin komputer yang memaparkan Kiriman dari Neraka (Messages From Hell) yang turut menyentuh beberapa isu dunia sekarang.
Dipercayai semua sistem komputer boleh dijangkiti virus itu sebaik membuka fail Kiriman Dari Neraka.

Tersebarnya virus

Beberapa cara telah dikenal pasti menjadi punca penyebaran virus itu terutamanya penggunaan disket, cakera liut atau pemacu kilat USB (pendrive) yang berkemungkinan dijangkiti. Penggunaan disket, cakera liut, dan pemacu kilat USB tanpa megimbasnya terlebih dahulu adalah punca utama virus itu merebak.
&Rian's Band

Ahli-ahli

Yan (Vokal) Aza (Bass) Ibi (Guitar) Adik (Drum)
Balai Polis Kampung Gajah

Balai Polis Kampung Gajah terletak di pekan Kampung Gajah, daerah Hilir Perak, negeri Perak. Antara lokasi berhampiran ialah Kampung Teluk, Kampung Bendang Besar, Seberang Perak, Changkat Lada dan Tanjung Tualang . Bangunan dua tingkat balai polis ini telah ditukar dengan dengan bangunan baru pada 1990-an. Asalnya terletak di tepi Padang awam Kampung Gajah.
Billy Zulkarnain

Pengenalan

Kedua-dua ahli kumpulan ini juga adalah 2 orang penyanyi utama kumpulan Phyne Ballerz dan bernaung di bawah KRU Records.

Album

Album pertama mereka berjudul Billy Zulkarnain yang berentak Pop R&B telah diterbitkan oleh KRU Records pada tahun 2006.
Pasar Talo

Poskod

Poskod yang digunakan di Pasar Talo adalah 38887. Terdapat 12 buah desa di dalam daerah kecamatan Ilir Talo.
Pertunjukan minstrel

Pertunjukan minstrel merupakan suatu seni persembahan yang wujud di Amerika Syarikat pada awal abad ke-19. Seni ini terdiri daripada sketsa, tarian serta persembahan muzik yang mempersendakan orang kulit hitam; kebanyakan mereka yang menyertai persembahan ini terdiri daripada orang kulit putih yang memakai solekan khas yang menukar rupa mereka menjadi seakan orang kulit hitam (blackface) tetapi ada juga yang disertai kumpulan warga kulit hitam di bawah arahan penjaga kulit putih mereka.
Pertunjukan sebegini mempersendakan orang berkulit hitam sebagai mempunyai sifat bodoh, malas dan berkepercayaan tahayul.
Meskipun pertunjukan minstrel begitu digemari sehingga dilaporkan "sesak dihadiri keluarga dari segenap lapisan masyarakat dan kaum", ia turut sarat dengan kontroversi - golongan yang mendokong hak sama rata untuk warga kulit hitam (integrationist) menyelar seni ini kerana menunjukkan watak hamba abdi yang gembira dalam keadaan yang mempersendakan, manakala golongan yang membangkang dasar integrasi kaum (segregationist) menganggap pertunjukan sebegini "menghina" norma masyarakat yang wujud dalam lingkungan mereka melalui watak hamba abdi yang melarikan diri yang digambarkan penuh simpati serta boleh menggugat institusi perhambaan mereka yang dianggap "istimewa" ("peculiar institution").
Pommier

Pommier merupakan sebuah komun di jabatan Pas-de-Calais di utara Perancis.
Bañón

Bañón merupakan sebuah kawasan perbandaran yang terletak di wilayah Teruel, Aragon, Sepanyol
Jinuin Jimin

Senator Jinuin Jimin adalah anggota Dewan Negara Malaysia . Jinuin Jimin daripada kaum Murut berasal dari Tenom di pedalaman Sabah, ialah anggota Majlis Tertinggi Parti Demokratik Sabah (PDS) dan dilantik sebagai Senator pada 2011. Beliau mempunyai seorang isteri dan tiga orang anak.
Aktiviti politik beliau bermula pada 1985 apabila dipilih sebagai calon Barisan Nasional pada Pilihan raya kecil parlimen Ulu Padas tetapi tewas kepada calon Parti Bersatu Sabah (PBS) Datuk Kadoh Agundong.

Meninggal dunia

Pada 12 Julai 1998, beliau meninggal dunia setelah terbabit dalam satu kemalangan jalan raya di Keningau, kira-kira 130 kilometer dari Kota Kinabalu. Ketua Polis Daerah Keningau, Penguasa Polis Sunny Daniel menjalaskan bahawa kenderaan pacuan empat roda yang dipandu oleh Junuin bertembung dengan sebuah van di Jalan Keningau-Kota Kinabalu kira-kira pukul 9.30 malam dalam keadaan hujan. Ketika itu Jinuin (45 tahun ) sedang memandu seorang diri menuju ke Kota Kinabalu apabila bertembung dengan sebuah van yang membawa tiga penumpang, kira-kira 6 kilometer dari pekan Keningau.
Tiga penumpang van berkenaan selamat dan kini dirawat di Hospital Daerah Keningau. Seorang daripada mereka dilaporkan kritikal.
Zara Zya

Kehidupan awal

Beliau dilahirkan pada 22 Oktober 1985 sebagai Zainurul Razia binti Mohd Zainuddin di Lenggong, Perak. Zara mendapat pendidikan dalam bidang Teater daripada Akademi Seni Warisan Negara (ASWARA). Beliau merupakan anak bongsu daripada 4 beradik.

Kerjaya

Zara sebenarnya sudah lama bergiat aktif dalam bidang lakonan, namun begitu beliau tidak memegang watak utama yang menyerlah seperti pelakon-pelakon seangkatan dengannya, Zara pernah menyertai Dewi Remaja pada 2005. Beliau berpeluang membawa watak utama dalam drama Love You Mr. Arrogant yang diadaptasi daripada novel judul sama hasil karya Aliesha Kirana. Drama ini disiarkan melalui Slot Akasia di TV3. Hasil drama arahan Eoon Shuhaini ini telah mencatatkan 4.6 juta penonton. 
Populariti Zara meningkat naik apabila beliau memenangi banyak anugerah melalui Anugerah MeleTOP Era, Anugerah Drama Festival KL dan ABPBH 2012. Semenjak itu, ramai yang membuka mata terhadap kemampuannya dan membolehkan Zara mendapat pelbagai tawaran daripada pelbagai produksi drama dan filem. Selain aktif dalam bidang lakonan, Zara Zya juga aktif dalam menjalankan perniagaan tudung, biskut dan sambal yang boleh dibeli dalam talian melalui kaun instagramnya. Zara Zya juga mempunyai kelab peminat yang ditubuhkan oleh peminat-peminatnya iaitu Love Zara Zya FC.
Pada tahun 2017, Zara muncul dalam drama berjudul Kerana Anisa yang disiarkan dalam Slot Samarinda di TV3. Beliau memegang watak utama, digandingkan dengan Mustaqim Bahadon, Fahrin Ahmad dan Sura Sojangi serta artis terkenal yang lain. Pada 11 Mac 2017, Zara muncul dalam telefilem sempena Drama Festival Kuala Lumpur bertajuk Trauma; memegang watak sebagai Haneem. Telefilem ini juga dibintangi oleh Janna Nick, Saharul Ridzwan, Idris Khan dan Dayana Roza dan disiarkan di TV3.

Kehidupan peribadi

Pada April 2018, Zara menjalin hubungan dengan pelakon Hafreez Adam dan beliau tidak melihat jarak usia sebagai penghalang. Pada 12 Oktober 2019, Zara dan Hafreez mengikat tali pertunangan dan merancang untuk bernikah pada 2020.
Amelia Thripura Henderson

Kerjaya

Beliau mula menceburi bidang seni sebagai model melalui iklan Mothercare sewaktu berusia setahun. Selepas itu, beliau berjaya membintangi sitkom Keluarga Adam. Beliau juga pernah mementaskan persembahan muzikal teater iaitu The King and I dan Peter Pan di Istana Budaya, Kuala Lumpur pada tahun 2007. 
Di samping itu, beliau berpeluang untuk mengembangkan bakatnya ke Amerika Syarikat. Beliau merupakan salah seorang kanak-kanak di Malaysia yang menjadi pelakon suara untuk filem animasi popular iaitu Barbie in a Christmas Carol. Beliau bernasib baik kerana ditawarkan untuk menjadi suara latar di dalam filem animasi ini. Beliau akhirnya bersetuju untuk merakamkan suara di dalam filem animasi ini kerana beliau amat fasih berbahasa Inggeris dengan menggunakan slanga British dan Amerika. Tambahan pula, beliau diberikan tempat untuk berlakon di dalam filem tempatan iaitu Talentime hasil arahan Yasmin Ahmad. Beberapa tahun selepas itu, beliau ditawarkan untuk menjadi hos rancangan The English Room iaitu rancangan bagi mempertingkatkan penggunaan bahasa Inggeris dalam kalangan pelajar.
Beliau amat menggemari tarian balet dan pernah memenangi Kategori 3 dalam program Cecchetti International Summer School yang diadakan di Melbourne, Australia.

Kehidupan peribadi

Ibu beliau ialah seorang doktor gigi yang berketurunan India dan Sri Lanka bernama Jaya Rudralingam. Selain itu, bapa beliau adalah seorang arkitek yang berketurunan Scotland bernama Graham  Henderson. Beliau mempunyai dua adik-beradik dan merupakan anak yang sulung. Adiknya pula bernama Alexander Rudrakeith Henderson.
Ameliia yang kini memeluk Islam dengan nama barunya Datin Putri Noor Amelia Thripura Henderson binti Abdullah sah bergelar isteri kepada Tunku Dato' Harrunnarrassheed Putra, anak kepada Tunku Bendahara Kedah Almarhum Tunku Tan Sri Annuar Al-Haj Ibni Almarhum Sultan Haji Sir Badlishah dan Toh Puan Noor Suzanna pada 14 Ogos 2015, yang bertempat di Carcosa Seri Negara.
Sepang, Taktakan

Poskod

Poskod yang digunakan di Sepang adalah 42162. Terdapat 12 buah desa di dalam daerah kecamatan Taktakan.
Gackenbach

Gackenbach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Berck

Berck merupakan sebuah komun di jabatan Pas-de-Calais di utara Perancis.
Mukim Kepung

Pentadbiran

Mukim Kepung merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Kuala Terengganu.
Anand

Demografik 2001

Menurut bancian India pada tahun 2001, Anand memiliki bilangan penduduk seramai 130,462. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Anand memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Nekomimi

Seorang nekomimi (bahasa Inggeris: catgirl, bahasa Melayu: gadis kucing) ialah seorang perempuan dengan telinga dan ekor seekor kucing, di samping beberapa ciri felin (kekucingan) lain bertubuhkan badan manusia. Nekomimi selalunya dilihat dalam anime dan manga sama ada sebagai sejenis cosplay atau bahagian badan sebenar, termasuklah dalam beberapa judul permainan video. Istilah nekomimi (猫耳) selalunya digunakan di Jepun; secara literal, istilah ini bermaksud "telinga kucing" — berlawanan dengan maksud literal istilah nekomusume (猫娘). Sesetengah watak sebenarnya tidak memiliki sebarang ciri-ciri atau aksesori seekor kucing namun rambut mereka menegak dan dilihat menyerupai telinga kucing; justeru mereka tidak dianggap sebagai nekomimi atau catgirl. Kombinasi haiwan yang lain, selalunya mamalia seperti bunnygirls, foxgirls dan (jarang sekali) doggirls, dirujuk sebagai kemonomimi, secara harfiah bermaksud telinga binatang.
Villarroya, La Rioja

'Villarroya merupakan sebuah bandar dan kawasan perbandaran yang terletak di Sepanyol dalam wilayah La Rioja.
Mohd Sidek Hassan

Pendidikan

Sidek Hassan lahir pada 24 Jun 1951 di Pekan, Pahang.  Beliau berkelulusan Ijazah Sarjana Muda (Kepujian) Ekonomi dalam Pentadbiran Awam dari Universiti Malaya (1974) dan Ijazah Sarjana Pentadbiran Perniagaan dari New Hampshire College , Amerika Syarikat (1984). 

Isterinya  Wan Noorlina Wan Hussin adalah Yang Dipertua Puspanita Kebangsaan.

Kerjaya

Beliau memulakan kerjayanya dalam Perkhidmatan Tadbir dan Diplomatik pada 15 April 1974 sebagai Penolong Pengarah di Bahagian Perdagangan Antarabangsa, Kementerian Perdagangan dan Perindustrian. Beliau kemudiannya dilantik sebagai Penolong Pesuruhjaya Perdagangan di Kedutaan Malaysia di Tokyo , Jepun dari Mei 1977 sehingga Julai 1980.
Dari Ogos 1980 hingga Julai 1984, beliau berkhidmat di Unit Penyelarasan Pelaksanaan (ICU) Jabatan Perdana Menteri, pada mulanya sebagai Pengarah Penolong 1 Utama ; Pengarah Timbalan ; Projek Sektor Analisis dan kemudian sebagai Timbalan Pengarah Penyelidikan dalam jabatan yang sama.
Beliau mempunyai pengalaman luas bekerja dalam Kementerian Perdagangan Antarabangsa dan Industri. Semasa berkhidmat di kementerian itu, beliau menjadi Pesuruhjaya Perdagangan Malaysia di Sydney , Australia ; Timbalan Pengarah Bahagian Dasar dan Penyelidikan, Timbalab Pengarah (Operasi) Bahagian Perdagangan Antarabangsa, Kaunselor Hal Ehwal Ekonomi Menteri Perdagangan Malaysia Pejabat Pesuruhjaya di Washington, DC , Amerika Syarikat, dan Pengarah Bahagian Perhubungan Pelbagai Hala.
Beliau telah dilantik sebagai Timbalan Ketua Setiausaha (Perdagangan) pada 19 Januari 2001 dan sebagai Ketua Setiausaha Kementerian Perdagangan Antarabangsa dan Industri pada 24 Oktober 2004.

Ketua Setiausaha Negara

Tidak ada jawatan yang paling tinggi dalam perkhidmatan awam melainkan jawatan Ketua Setiausaha Negara yang juga bertindak sebagai setiausaha kepada jemaah menteri. Beliau menjadi KSN dari 3 September 2006 sehingga bersara wajib pada 23 Jun 2007 setelah mencapai umur 56 tahun. Beliau dilantik semula secara kontrak sebagai KSN untuk tempoh dua tahun mulai 24 Jun 2007 dan perkhidmatannya itu kemudian dilanjutkan beberapa kali mengikut tempoh kontrak sehinggalah 23 Jun 2012.
Pengganti beliau ialah Datuk Seri Dr Ali Hamsa, yang merupakan Ketua Pengarah Unit Kerjasama Awam-Swasta di Jabatan Perdana Menteri , mengambil alih jawatan KSN daripada Sidek secara rasminya Isnin , 25 Jun 2012.

Pengerusi Petronas

Selepas bersara , beliau dilantik sebagai Pengerusi Petronas menggantikan Datuk Shamsul Azhar Abbas . Sebelum itu, Tan Sri Hassan Merican yang tidak disambung perkhidmatan. Pelantikan itu diumumkan oleh Perdana Menteri Malaysia, Datuk Seri Najib Tun Razak.

Anugerah

Pada 31 Oktober 2009, beliau dianugerahkan Ijazah Kehormat Doktor Pentadbiran Awam oleh Universiti Tun Abdul Razak (UNITAR) pada majlis konvokesyen ke-9 UNITAR. Anugerah disampaikan oleh Canselor UNITAR Tun Rahah Mohammad Noah.
Ali Hamsa

Pendidikan

Tan Sri Ali seorang lagi anak Johor yang diberi tugas penting di peringkat kerajaan pusat. Beliau lahir di Kluang, Johor pada 29 Ogos 1955.
Beliau berkelulusan Ijazah Sarjana Muda Ekonomi (Kepujian) dari Universiti Malaya dan Ijazah Sarjana Ekonomi serta Ijazah Doktor Falsafah dalam bidang Environmental Science & Economics dari Oklahoma State University, Amerika Syarikat - dalam bidang Ekonomi Persekitaran .

Kerjaya

Awalnya Tan Sri Ali berkhidmat sebagai Pegawai Tadbir dan Diplomatik (PTD) pada 5 Januari 1981 sebagai Penolong Setiausaha di Kementerian Perdagangan dan Perindustrian;  Ketua Penolong Pengarah/ Ketua Unit Perkapalan, Kementerian Pengangkutan.
Beliau juga pernah berada dalam Unit Perancang Ekonomi, JPM dari 1997 hingga 2009 dan pernah menjawat jawatan Ketua Penolong Pengarah Ekonomi Wilayah sejak 2003.
Tan Sri Ali pernah menjadi Ahli Lembaga Pengarah Johor Corporation dan Pengarah Bukan Eksekutif Bintulu Port Holdings Bhd. dan mempunyai rekod cemerlang dalam perkhidmatan awam.
Kemudian bertukar ke Unit Perancang Ekonomi, Jabatan Perdana Menteri dari 16 Disember 1997 hingga 21 April 2009. Beliau menyandang tugas sebagai Pengarah Seksyen Pembahagian ; Timbalan Ketua Pengarah, Program National Transformation & Advancement ; Ketua Pengarah, Unit Kerjasama Awam Swasta UKAS, JPM pada 22 April 2009 - 2012.

Ketua Setiausaha Negara

Pada 19 Jun 2012, Pejabat Perdana Menteri memaklumnkan bahawa beliau menggantikan Tan Sri Mohd Sidek Hassan yang tamat kontrak perkhidmatannya pada 23 Jun 2012.Yang di-Pertuan Agong telah memperkenankan pelantikan itu.
Beberapa nama pernah dijangka menjadi KSN yang baru . Antaranya ialah Ketua Pengarah Unit Penyelaras Pelaksanaan (ICU), Jabatan Perdana Menteri (JPM), Datuk Shukri Mohd Salleh dan Ketua Pengarah Perkhidmatan Awam, Tan Sri Abu Bakar Abdullah. Tan Sri Mohd. Sidek Hassan tamat kontrak perkhidmatannya pada 22 Jun 2012.

Ikon Membaca Kebangsaan

Pada 21 September 2014, Ali Hamsa dipilih sebagai Ikon Membaca Kebangsaan, sekali gus menjadi   penjawat awam pertama yang menerima anugerah itu.Timbalan Ketua Setiausaha Kanan Jabatan Perdana Menteri Datuk Othman Mahmood mengumumkan perkara itu pada majlis pelancaran program Merakyatkan Budaya Ilmu Peringkat Putrajaya:'Take A Break...Read@Putrajaya' di Putrajaya. Anugerah ini hasil inisiatif Perpustakaan Negara Malaysia sejak 2009 bagi menggalakkan dan membudayakan amalan membaca terutama dalam kalangan generasi muda. Beliau suka membaca hal ehwal ekonomi dan kepimpinan ,kartun dan fiksyen
Anugerah itu pernah diterima oleh Perdana Menteri Malaysia Tun Dr Mahathir Mohamad, pelakon antarabangsa Datuk Michelle Yeoh dan angkasawan negara Datuk Dr Sheikh Muszaphar Shukor. 'Library on wheels' turut dilancarkan iaitu perpustakaan mini yang disediakan dalam bas-bas awam di Putrajaya.
Kumpulan Guthrie Berhad

Sejarah

Guthrie telah diasaskan di Singapura pada tahun 1821 oleh Alexander Guthrie, sebagai syarikat perdagangan British yang pertama di Asia Tenggara. Guthrie telah memperkenalkan getah dan kelapa sawit di Malaysia masing-masing pada tahun 1896 dan 1924.

Perolehan oleh Malaysia

Pada tahun 1981, kumpulan itu telah menjadi sebuah syarikat milik penuh rakyat Malaysia selepas Perdana Menteri Malaysia ketika itu, Mahathir Mohamad merancang serbuan oleh Pemodalan Nasional Berhad untuk mengambil alih kumpulan di London Stock Exchange. Pengambilalihan ini membolehkan Malaysia untuk mengembalikan pemilikan kira-kira 200,000 ekar (800 km ²) tanah pertanian kepada rakyat Malaysia.
Kumpulan Guthrie itu dijadikan syarikat swasta pada tahun 1987 dan kemudiannya telah disenaraikan di Bursa Saham Kuala Lumpur (BSKL) pada tahun 1989. Penswastaan syarikat ini menjadi isu awam terbesar ketika itu.

Penggabungan Bersama Sime Darby

Dengan syarikat pelaburan kerajaan Pemodalan Nasional Berhad sebagai pemegang saham tunggal terbesar, kerajaan telah menggabungkan Guthrie dengan Sime Darby dan ladang Golden Hope untuk membentuk sebuah entiti baru yang dinamakan Synergy Drive, yang kemudiannya pula dinamakan Sime Darby. Semua saham Guthrie telah dinyahsenaraikan pada 1 November 2007 dan disenaraikan semula pada 30 November 2007. Sehingga November 2007, Sime Darby ialah syarikat terbesar di Malaysia dengan permodalan pasaran dan juga pengendali perladangan terbesar di dunia dengan simpanan tanah yang lebih daripada 540,000 hektar.

Aktiviti semasa

Aktiviti utama kumpulan itu ialah perladangan dan pengurusan harta. Nama perdagangan rasmi Guthrie ialah Kumpulan Guthrie Berhad. Kumpulan Guthrie mempunyai kawasan ladang di Semenanjung Malaysia dan Sabah, dan utara Sumatera dan Kalimantan Barat (Borneo) di Indonesia. Kumpulan itu juga terlibat dalam hartanah (dengan pembentukan Hartanah Guthrie pada tahun 1994) dan pembuatan.
Sekolah Menengah Kebangsaan Darulaman

Sejarah

Sekolah ini dibuka pada tahun 1966 dengan menumpang aktiviti persekolahannya di bangunan Sekolah Menengah Telok Kechai (Sekolah Menengah Tunku Laksamana) dan Sekolah Menengah Tun Sharifah Rodziah. Pada tahun 1968, sekolah berpindah ke Sekolah Menengah Dato Syed Omar. Pada tahun 1972 barulah sekolah ini mendapat bangunan sendiri seperti yang ada sekarang. Asalnya sekolah ini terdiri tiga blok bangunan dua tingkat, sebuah bengkel seni perusahaan, sebuah kantin dan sederet bangsal basikal. Pada tahun 1983, atas daya usaha pengetua sekolah pada masa itu iaitu Allahyarhan Dato' Azizan bin Haji Taib telah membina bangunan satu tingkat untuk dijadikan bangunan perpustakaan dan pusat sumber. Pada tahun 1966 bangunan ini ditambahkan lagi untuk dijadikan kelas-kelas bagi Pendidikan Khas.Beliau juga telah mengusahakan pembinaan sebuah surau yang tersergam indah siap dibina sepenuhnya pada tahun 1985.
Pada tahun 2002, bermula sejarah baru Sekolah Menengah Kebangsaan Darulaman dengan pembinaan dua blok bangunan baru berhampiran surau. Dua blok ini menempatkan kelas-kelas, bilik guru dan pejabat sekolah yang baru. Pembinaannya bermula pada awal tahun 2002 dan siap sepenuhnya pada Disember 2002. Pembinaan dua blok ini telah melengkapkan kemudahan di sekolah ini dan sekolah satu sesi dapat dilaksanakan.
Sekolah ini juga mempunyai Program Pendidikan Khas Integrasi (Bermasalah Pembelajaran)

Lagu Sekolah

"SEMARAK DARULAMAN"
   SM Darulaman maju jaya
   Sumpah dan setia
   Teguh berdisiplin 
   Hormat menghormati
   Nilai murni ceria 
   Tekun belajar hargai masa
   Budaya berilmu 
   Berbakti pada nusa dan bangsa
   Semarak Darulaman...
   Semarak Darulaman...
Anak Merdeka

Sinopsis

Mengisahkan kehidupan tiga sahabat - Salleh, Boon dan Devi - bermula dari zaman Malaysia bergelut untuk kemerdekaannya hingga ke abad ke-21. Berlatarkan di pesta ria, di mana ketiga-tiga sahabat yang pertama kali bertemu, perjalanan kisah mereka menyuarakan hubungan dengan peristiwa-peristiwa sejarah dan peristiwa-peristiwa penting negara kita sepanjang 60 tahun. Kisah mereka adalah kisah bangsa.

Penerbitan

Diterbitkan oleh Angsana Productions dengan pembiayaan sepenuhnya oleh Khazanah Nasional Berhad, Anak Merdeka difilemkan sebahagian besarnya di Pinewood Iskandar Malaysia Studios dan diarahkan oleh enam pengarah berbeza untuk setiap daripada 6 episod, Aziz M. Osman mengarahkan episod pertama.
Anak Merdeka ialah sebuah drama pelbagai bahasa, ia menggunakan empat bahasa – Bahasa Melayu, Inggeris, Mandarin dan Tamil. Bekas pengulas sukan TV3, Zainal Abidin Rawop membuat kemunculan khas dalam episod 5.

Muzik

Beberapa buah lagu juga digunakan bagi menghiasi setiap jalan cerita drama ini, termasuk lagu "Getaran Jiwa" nyanyian Allahyarham P. Ramlee dan "Standing in the Eyes of the World" nyanyian Ella.
Saint-Aubin-Celloville

Saint-Aubin-Celloville ialah komun di jabatan Seine-Maritime dan di kawasan Haute-Normandie di utara Perancis.
Doudeville

Doudeville ialah komun di jabatan Seine-Maritime dan di kawasan Haute-Normandie di utara Perancis.
Noriyah Ahmad

Datuk Noriyah Ahmad adalah Ketua Pengarah Unit Perancang Ekonomi, Jabatan Perdana Menteri Malaysia.

Anugerah

Pada 18 Oktober 2011, beliau dianugerahi Darjah Panglima Jasa Negara (PJN) yang membawa gelaran 'Datuk'. Yang di-Pertuan Agong Sultan Mizan Zainal Abidin mengurniakan anugerah itu di Balairong Seri, Istana Negara.Seramai 241 penerima telah hadir dalam majlis itu.
Callian, Var

Callian ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Kampung Gong Pok Giseng

Poskod

Poskod yang digunakan di Kampung Gong Pok Giseng, Kuala Terengganu, Terengganu ialah 21070.
Sanae Mishima

Pasukan kebangsaan

Sanae Mishima bermain 2 perlawanan untuk pasukan bola sepak kebangsaan wanita Jepun.
Daerah Sharur

Sharur (Şərur) merupakan sebuah rayon di Azerbaijan di Nakhchivan. Rayon ini sebelumnya disebut Bash-Norashen sehingga zaman Kesatuan Soviet dan Ilyich dari tahun 1924 sampai tahun 1990 (setelah Vladimir Ilyich Lenin).
Istana Negara Perak

Istana Negara ini merupakan istana rasmi Sultan Perak yang lama yang dibina di atas tapak Istana Iskandariah sekarang. Dibina oleh Almarhum Sultan Idris Murshidul Adzam Shah, Sultan Perak ke-28 dan siap pada tahun 1895. Ia dikenali sebagai Istana Idris sebelum ditukarkan kepada Istana Negara. 
Di Istana Negara inilah, Persidangan Majlis Raja-Raja Melayu Negeri Bersekutu atau Durbar diadakan buat pertama kali pada tahun 1897. Pada tahun 1931, Istana Negara telah dirobohkan oleh Almarhum Sultan Iskandar Shah bagi mendirikan Istana Iskandariah yang sedia ada sekarang.